Тым не менш, можна канстатаваць даволі значную перамогу рэжыму, дасягнутую абяцаннямі прыезду Папы і заключэння канкардату: у канфлікце з Саюзам палякаў Рыма-Каталіцкая Царква ў Беларусі, нягледзячы на сваю сувязь з польскай дзяржавай і польскім нацыянальным пытаннем, трымала нейтралітэт. Наколькі доўга ў рэжыма будзе магчымасць трымаць РКЦ у гэтым нейтралітэце, пакуль цяжка сказаць. Але дзяржава працягвае ўціск на рыма-каталіцкіх святароў, што па нацыянальнасці з’яўляюцца палякамі, і ў чарговы раз адмовіла ў візах святарам Э. Смагу і А. Банькоўскаму.41